এখনও চলছে অপারেশন সিঁদুর, জানিয়ে দিল বায়ুসেনা

ওয়েব ডেস্ক: শনিবার দুই পক্ষের সমঝোতায় যুদ্ধবিরতি ঘোষণা করা হয়েছিল। কিন্তু তার ঘণ্টাকয়েকের মধ্যেই শান্তিচুক্তি লঙ্ঘন করে পাকিস্তান (Pakistan)। দেশের সীমান্তবর্তী বহু এলাকায় শুরু করে গোলাবর্ষণ। ভারত (India) হাত গুটিয়ে বসে থাকেনি, শুরু হয়ে গিয়েছে পাল্টা জবাব দেওয়া। এই আবহেই ভারতীয় বায়ুসেনা (IAF) জানিয়ে দিল, ‘অপারেশন সিঁদুর’ (Operation Sindoor) বন্ধ হয়নি, তা এখনও চলছে।

বায়ুসেনার তরফে মাইক্রোব্লগিং সাইট এক্স-এ (আগে যা টুইটার ছিল) পোস্ট করে জানানো হল, “নিখুঁতভাবে এবং পেশাদারিত্বের সঙ্গে ভারতীয় সেনা সফলভাবে অপারেশন সিঁদুরে তার দায়িত্ব পালন করেছে। জাতীয় লক্ষ্যের সঙ্গে সাযুজ্য রেখে ইচ্ছাকৃতভাবে এবং বিচক্ষণতার সঙ্গে অপারেশন চালানো হয়েছে।”

আরও পড়ুন: পাক গোলায় প্রাণ হারালেন বায়ুসেনার চিকিৎসা কর্মী

The Indian Air Force (IAF) has successfully executed its assigned tasks in Operation Sindoor, with precision and professionalism. Operations were conducted in a deliberate and discreet manner, aligned with National Objectives.

Since the Operations are still ongoing, a detailed…

— Indian Air Force (@IAF_MCC) May 11, 2025

বায়ুসেনা আরও জানায়, “যেহেতু অপারেশন এখনও চলছে তাই উপযুক্ত সময়ে বিশদে ব্রিফিং করা হবে। এই সময়ে ভারতীয় বায়ুসেনা সবাইকে গুজব থেকে দূরে থাকতে এবং ভুয়ো তথ্য না ছড়াতে আর্জি জানাচ্ছে।”

শনিবার আমেরিকার (USA) তরফে জানানো হয়, ভারত ও পাকিস্তানের মধ্যে শান্তির পথ তারা বের করে ফেলেছে। তাদের পরামর্শেই দুই প্রতিবেশী দেশ যুদ্ধবিরতির পথে হেঁটেছে। স্বয়ং প্রেসিডেন্ট ডোনাল্ড ট্রাম্প (Donald Trump) একথা জোর দিয়ে বলেন। কিন্তু সেই বক্তব্যের কিছু ঘণ্টা পরে পরিস্থিতি ফের অগ্নিগর্ভ। যুদ্ধবিরতি লঙ্ঘন প্রথমে পাকিস্তানই করেছে, ভারত এবার জবাব দিচ্ছে।